L 135/112
SL
Uradni list Evropske unije
23.5.2023
Medtem ko Svet trenutno določa stališče, ki se bo zastopalo v organu, ustanovljenem s Konvencijo, bo za naknadno odobritev, odvisno od izida teh razprav, morda potreben sklep o sklenitvi takega sporazuma o spremembi v skladu s postopkom iz člena 218(6) PDEU –
SPREJEL NASLEDNJI SKLEP:
Člen 1 Stališče, ki se v imenu Unije zastopa na enajstem zasedanju Konference pogodbenic Konvencije, je , daUnija podpre sprejetje sprememb Priloge III h Konvenciji glede vključitve acetoklora, karbosulfana, krizotilnega azbesta, fentiona (formulacije z zelo majhnim volumnom (ULV) s koncentracijo aktivne snovi 640 g/l ali več), iprodiona, tekočih formulacij (koncentrat za emulzijo in topni koncentrat), ki vsebujejo parakvat diklorid v koncentraciji 276 g/l ali več, kar ustreza koncentraciji parakvat iona 200 g/l ali več, in terbufosa.
Člen 2 1.
Stališče, ki se v imenu Unije zastopa na enajstem zasedanju Konference pogodbenic Konvencije, je, da se podpre sprejetje sprememb, ki so jih predložili Švica, Avstralija, Burkina Faso, Gana in Mali (dokument UNEP/FAO/RC/COP.11/13/ Add.2), če so izpolnjeni naslednji pogoji in se v ta namen uvedejo potrebne spremembe: (a) dodatna pravila in postopki, uvedeni s spremembami, so skladni z obstoječimi pravili in postopki iz Konvencije, (b) spremembe zagotavljajo, da ima prednost uvrstitev kemikalij na seznam v Prilogi III h Konvenciji in da dodatna pravila ne posegajo v uvrstitev kemikalije na seznam v Prilogi III, tudi kadar je ta kemikalija že uvrščena na seznam v Prilogi VIII h Konvenciji; (c) spremembe zagotavljajo, da pravila, ki se bodo uporabljala za izvoz kemikalij s seznama v Prilogi VIII h Konvenciji, pri zaščiti pogodbenic uvoznic ne bodo ohlapnejša od tistih, ki se uporabljajo za izvoz kemikalij s seznama v Prilogi III h Konvenciji; (d) spremembe zagotavljajo, da bodo za vse pogodbenice, ki ratificirajo spremembo, vsi sklepi o uvrstitvi kemikalije na seznam v Prilogi VIII h Konvenciji, vključno z vsemi sklepi, sprejetimi z glasovanjem, zavezujoči. 2.
V primeru, če druge pogodbenice ne bodo izkazale zadostne podpore za predlagane spremembe iz odstavka 1 tega člena, je stališče, ki se v imenu Unije zastopa na enajstem zasedanju Konference pogodbenic Konvencije, da se Unija zavzame za spremembo postopka odločanja glede uvrstitve kemikalij na seznam v Prilogi III h Konvenciji, s katero bi se uvedla možnost, da se glasuje v skladu s členom 22(4) v povezavi s členom 22(3), brez uporabe člena 22(3), točka (b), Konvencije.
Člen 3 Glede na razvoj dogodkov na enajstem zasedanju Konference pogodbenic Konvencije se lahko predstavniki Unije v posvetovanju z državami članicami na usklajevalnih srečanjih na kraju samem dogovorijo o izpopolnitvi stališča iz členov 1 in 2 brez nadaljnjega sklepa Sveta.
Člen 4 Ta sklep začne veljati na dan sprejetja.